એક બીજી કથા પ્રમાણે રાજા ઈન્દ્રધુમ્ન ઓરીસામાં રાજ કરતા હતા. તેમને ભગવાનના દર્શન કરવાની ઈચ્છા થાય છે તે તપ કરે છે ભગવાન પ્રસન્ન થાય છે અને કહે છે કે હું તને કાષ્ટ સ્વરૂપે દરિયાકાંઠે મળીશ. થોડા સમય બાદ રાજાને દરિયાકાંઠે એક મોટું લાકડુ (કાસ્ટ) મળે છે. આ લાકડાના કટકાની વિષ્ણુભગવાનની મૂર્તિ બનાવા માટે રાજા સંકલ્પ કરે છે ત્યારે તે મૂર્તિ બનાવવા માટે વૃધ્ધ સ્વરૂપે વિશ્વકર્માજી સ્વયં પ્રગટ થાય છે અને રાજા પાસે શર્ત રાખે છે કે હુ જે જગ્યાએ મૂર્તિ બનાવું ત્યાં સુધી મૂર્તિ બને નહી ત્યાં સુધી કોઇ ત્યાં નો આવે રાજા શર્ત માન્ય રાખે છે. થોડા દિવસો બાદ રાજા જયાં મૂર્તિ બનતી હતી ત્યાં જાય છે. પરંતુ ત્યાં ફક્ત અર્ધી બનેલી ભગવાન જગન્નાથ, સુભદ્રા અને બલરામની મૂર્તિઓ જુએ છે. રાજા અને રાણી દુ:ખી થાય છે ત્યારે આકાશમાંથી આકાશવાણી થાય છે કે હે રાજા તું આજ મૂર્તિઓની સ્થાપના કર ત્યારે રાજા ઈન્દ્રધુમ્ન વિધિ વિધાનથી ત્રણેય મૂર્તિઓને નગરયાત્રા કરાવે છે અને આમ દર વર્ષે અષાઢી બીજના રોજ જગન્નાથ પુરીની રથયાત્રા નીકળે છે.